open-index/open-wikipedia-markdown huggingface dataset:
Mongolias riksvåpen

**[[Mongolia]]s riksvåpen** (mongolsk Монгол улсын төрийн сүлд, *Mongol ulsyn töriin süld*) fikk sin nåværende utforming samtidig med ny grunnlov i 1992. Våpenet er et sirkulært blått emblem. Den ytre rammen har et mønster av sammenflettede kors (*tumen nasan*) som symboliserer bestandighet med utspring i en fot formet som en hvit lotus. Sentralmotivet er en stilisert vindhest med sojombo-symbolet. Øverst buddhismens tre juveler: Buddha, Dharma og Sangha (*chandmani*). Nederst et mønster av grønne åser og livshjulet *Bhavacakra*. Et seremonielt skjerf (*[[khata]]*) er viklet inn i livshjulet.

## Historisk utvikling

Fil:Soyombo yellow.svg|Folkerepublikken Mongolias riksvåpen 1924-1939
Fil:Soyombo yellow1939.svg|Folkerepublikken Mongolias riksvåpen 1939-1940
Fil:Coat of Arms of the People's Republic of Mongolia (1940 - 1941).svg|Folkerepublikken Mongolias riksvåpen 1940-1941
Fil:State emblem of the People's Republic of Mongolia (1941 - 1960).svg|Folkerepublikken Mongolias riksvåpen 1941-1960
Fil:Coat of Arms of the People's Republic of Mongolia (1960-1991 version).png|Folkerepublikken Mongolias riksvåpen 1960-1991


Fra 1924 til 1939 var riksvåpenet en avbildning av sojombo. I 1939, etter seieren i Slaget om Khalkhin Gol, ble det lagt til blader av lotusrot.

Siden 1940 har Folkerepublikken Mongolia hatt et riksvåpen med samme fasong som det nåværende, men med annen symbolikk. I stedet for vindhesten var det en rytter på en vanlig hest, en soloppgang, sosialistiske symboler som rød stjerne. Et tannhjul symboliserer industrialisering, kornbånd langs kanten symboliserer jordbruk. Båndet nederst har hatt en innskrift med landets navn, først med tradisjonelle mongolske bokstaver, deretter fra 1941 med kyrilliske bokstaver *БНМАУ* en forkortelse for Folkerepublikken Mongolia (mongolsk *Бүгд Найрамдах Монгол Ард Улс*),

Før 1961 hadde rytteren en lang lassostav (*urga*), og hodene på fire typiske husdyr var vist på sidene.
Miklós Péter

**Miklós Péter** (født 27. april 1906 i Budapest, død 18. juli 1978 samme sted) var en ungarsk turner. Han representerte *Budapesti Torna Club*. 

Han deltok i tre olympiske leker og et verdensmesterskap for Ungarn. Dette ga ham én medalje; sølv i svingstang under verdensmesterskapet i turn 1930. 

Under hans første OL, i 1928, kom Ungarn kom på 10.-plass i lagkonkurransen. Hans beste plasseringer individuelt var 39.-plass i bøylehest og hopp. Sammenlagt kom han på 69.-plass. Under OL 1932 gjorde han det bedre; Ungarn fikk 4.-plass i lagkonkurransen, og han fikk 4.-plass i tauklatring og 7.-plass i både hopp, skranke og svingstang individuelt. Han fikk 16.-plass sammenlagt.  I 1936 deltok han i sitt siste OL, her ble det 7.-plass i lagkonkurransen. 

## Referanser


## Eksterne lenker
*
Grov (Stord)

**Grov** er ei grend i Stord kommune i Hordaland. Den ligger ved Langenuen, på østsida av øya Stord, rundt 10&nbsp;kilometer nord for Leirvik. Europavei 39 passerer like ved bygda.

## Referanser
Jindřich Tintěra

**Jindřich Tintěra** (født 7. februar 1901 i Praha, død 10. juli 1996) var en tsjekkoslovakisk turner. Han var med i et OL og et turn-VM. 

Han har ingen OL-medaljer. Under OL i 1936 kom Tsjekkoslovakia på 4.-plass i lagkonkurransen. Tyskland vant denne konkurransen. Hans beste individuelle plassering var 22.-plass i hopp. I mangekampen kom han på 38.-plass. 

I VM-sammenheng har han to medaljer; gull i lagkonkurranse; fra 1930 og sølv i 1934.

## Referanser


## Eksterne lenker
*
Julius Rybak

**Julius Rybak** var en tsjekkoslovakisk turner.

Han var med i kun ett turn-VM. Der fikk han også sin eneste internasjonale medalje; gull i lagkonkurranse i 1930.

## Referanser
Henrik Lunde

**Henrik Lunde** er navnet til flere personer:

*Henrik Lunde (freestylekjører), fresstylekjører for Bærums Skiklub (født 1994)
*Henrik Lunde (håndballspiller), håndballspiller for Bergen Håndball (født 2003)
*Henrik Lunde (politiker), tidligere ordfører i Gaular kommune (født 1945)
Ladislav Tikal

**Ladislav Tikal** (født 25. mai 1905 i Soběslav, død 30. juni 1980 i Praha) var en tsjekkoslovakisk turner. Han var med i et OL og et turn-VM.

Han deltok i OL i 1928, her fikk han sølv i lagkonkurransen. Sveits vant denne konkurransen. Individuelt fikk han ingen medaljer, men fikk 24.-plass i skranke som beste retultat.

I VM-sammenheng har han også medalje kun i lagkonkurranse; Tsjekkoslovakia vant gull under Verdensmesterskapet i turn 1930 og sølv i 1934.

## Eksterne lenker
*
Geoff Nicholls

**Geoff Nicholls** (født 28. februar 1948 i Birmingham, død 28. januar 2017) var en engelsk  keyboardist, mest kjent som assosiert medlem og senere fulltidsmedlem av hard rock-bandet Black Sabbath fra 1979 til 2004. Nicholls spilte i NWOBHM-bandet «Quartz» før han ble med i Black Sabbath. 

Geoff Nicholls ble opprinnelig hentet inn som annen-gitarist i Black Sabbath, men tok over som bassist da Geezer Butler forlot bandet en kort periode på begynnelsen av 1980-årene. Butler returnerte snart, og Nicholls fikk ta hånd om tangentinstrumentene. Hans første opptreden på et Black Sabbath-album var på *[[Heaven and Hell (album)|Heaven and Hell]]* i 1980, og han var med som «usynlig» keyboardist på konsertene. 

Nicholls ble med i Black Sabbath i 1979, da Ozzy Osbourne fikk sparken, og spilte fra 1980 keyboards på samtlige album fra bandet, og fra 1985 ble Nicholls «oppgradert» til fulltidsmedlem, noe han var, periodevis, fram til 1996, da Ozzy Osbourne returnerte til bandet. Han ble med bandet igjen som assosiert medlem på gjenforeningsturneen med Ozzy Osbourne i 1997, da han i tillegg til keyboards spilte gitar under Tony Iommis gitarsoloer på låten «Snowblind», og på flere låter fra albumene *[[Headless Cross]]* og *[[Forbidden (Black Sabbath album|Forbidden]]*. Han spilte ikke sammen med Black Sabbath etter 2004.

Nicholls spilte deretter sammen med tidligere kollega i Black Sabbath, vokalisten Tony Martin i hans soloband Headless Cross.

Nicholls døde av lungekreft.

## Referanser

## Eksterne lenker
* 
* 
* 
* Uoffisiell fan-side med info om Geoff Nicholls
Orussidae

* *[[Orussus abietinus]]* 

**Orussidae** er en artsfattig gruppe som hører til blant plantevepsene og er en familie i ordenen vepser. De finnes i barskog. Uvanlig for planteveps er at larvene er snyltere (parasitoider) på andre insekter (treborende biller og bartrevepser). Man regner med at denne lille familien er søstergruppen til stilkvepsene (Apocrita). Én art, *[[Orussus abietinus]],* forekommer i Sverige der den er sjelden og truet, men ikke i Norge. Det er kjent ca. 70 arter fordelt på 16 slekter.

## Utseende
Middelsstore plantevepser som kan kjennes på at de nokså korte antennene er festet under fasettøynene. De består av 10 (hos hunnene) eller 11 (hos hannene) ledd. Mange arter er svarte og røde, andre er metallisk fargede. *[[Orussus abietinus]]* er 9 – 15&nbsp;mm lang, svart med rød bakkropp. Vingene er velutviklede, men mangler en lukket analcelle i forvingen. Et unikt, anatomisk trekk er at hunnens eggleggingsrør (ovipositor) er meget langt og foldet inne i bakkroppen og også inn i forkroppen (thorax), men det stikker ikke ut fra bakkroppsspissen.

## Levevis
Orussidae er, såvidt man vet, den eneste planteveps-gruppen der larvene ikke er planteetere. De artene der biologien er kjent, er parasitoider som snylter på vedborende biller og bartrevepser. Hunnene legger egg som er lenger enn de voksne insektenes kroppslengde, disse ligger foldet opp inne i lange og foldete ovarioler i hunnens bakkropp. Noen orussider kan minne om maur, de beveger seg ofte tregt og flyr lite, noen er raskere, med rykkvise, hoppende bevegelser.

## Systematisk inndeling / europeiske arter

* Ordenen vepser, (Hymenoptera)
** Overfamilien Orussoidea – bare én nålevende familie
*** Familien Orussidae
**** Slekten *[[Argentophrynopus]]*
**** Slekten *[[Chalinus]]*
**** Slekten *[[Guiglia]]*
**** Slekten *[[Kulcania]]*
**** Slekten *[[Leptorussus]]*
**** Slekten *[[Mocsarya]]* Konow, 1897
***** *[[Mocsarya syriaca]]* Benson, 1936 – finnes i Hellas
**** Slekten *[[Ophrella]]*
**** Slekten *[[Ophrynon]]*
**** Slekten *[[Ophrynopus]]*
**** Slekten *[[Orussella]]*
**** Slekten *[[Orussobaius]]*
**** Slekten *[[Orussonia]]*
**** Slekten *[[Orussus]]* Latreille, 1796
***** *[[Orussus abietinus]]* (Scopoli, 1763) – eneste art i Nord-Europa, utbredt over det meste av Europa
***** *[[Orussus moroi]]* Guiglia, 1954 – Sør-Europa
***** *[[Orussus taorminensis]]* Trautmann, 1922 – Frankrike og Sicilia
***** *[[Orussus unicolor]]* Latreille, 1812 – Mellom-Europa
**** Slekten *[[Pedicrista]]*
**** Slekten *[[Pseudoryssus]]* Guiglia, 1954
***** *[[Pseudoryssus emanuelis]]* Guiglia, 1956 – Italia
***** *[[Pseudoryssus henschii]]* (Mocsáry, 1910) – Sør- og Mellom-Europa
**** Slekten *[[Stirocorsia]]*

## Referanser


## Kilder

* Fauna Europaea, utbredelsesdatabase over europeiske dyr: http://www.faunaeur.org 

## Eksterne lenker
*
Tonnasje

**Tonnasje** beskriver en skipsstørrelse eller en skipskapasitet, for et enkelt skip, for et rederi eller innen en flaggstat. Skipstonnasje defineres forskjellig avhengig av sammenhengen ordet brukes i.

Handelsflåten er den skipsflåten som seiler under en stats flagg, og for den samlede skipsflåten i verden utgjør disse en samlet flåtekapasitet.

Ved ratifikasjon av IMO-standarder etter Marpol 73/78 er stemmegivernes skipstonnasje avgjørende for at standarder skal bli bindende.

* Bruttoregistertonn – er et eldre mål for et skips innelukkede områder.
* Dødvekttonn – er den totale vekten et skip kan bære av last, drivstoff, forsyninger, besetning og passasjerer.
* Panama Canal/Universal Measurement System (PC/UMS) – er basert på nettotonnasje, modifisert for Panamakanalen.
* Deplasement (fra fransk déplacer som betyr flytte) er et mål for massen av det væskevolumet som et legeme fortrenger når det flyter i en væske.

## Se også
* Drektighet

## Eksterne lenker

* Om brutto og nettotonnasje fra IMO (engelsk)
Emil Lenz

**Heinrich Friedrich Emil Lenz** (født  i Tartu, Estland, død 10. februar 1865 i Roma) var en tysk-baltisk fysiker, best kjent for å ha formulert Lenz' lov i 1833.

Han studerte ved Universitetet i Tartu i Estland. Fra 1834 var han medlem av Det russiske vitenskapsakademiet og fra 1840 til 1863 var han rektor ved universitetet i St. Petersburg. Han undersøkte hovedsakelig elektriske fenomener som elektromagnetisk induksjon og temperaturavhengigheten til elektrisk motstand.

## Referanser
Xyelidae

* *[[Macroxyela]]* Kirby, 1882
* *[[Megaxyela]]* Ashmead, 1898
* *[[Pleroneura]]* Konow, 1897
* *[[Xyela]]* Dalman, 1819
* *[[Xyelecia]]* Ross, 1932

**Xyelidae** er en gruppe som hører til blant plantevepsene og er en familie i ordenen vepser. De er de eneste nålevende medlemmene av gruppen Xyeloidea. De finnes i eller ved barskog.  De lever på blomstene av bartrær. Én art, *[[Xyela julii]],* forekommer i Norge. Gruppen omfatter mindre enn 50 kjente, nålevende arter fordelt på fem slekter, men det er også kjent mange fossile arter fra så langt tilbake som trias-tiden (200 millioner år siden). Man antar at Xyelidae er søstergruppen til alle andre nålevende vepser, dermed den mest primitive årevinge-familien.
 
## Utseende
Xyelidae er små og spinkle planteveps (europeiske arter 2,4 – 4,5&nbsp;mm lange). Antennene er lange og tynne, det to innerste leddene er av normal lengde, det tredje leddet er svært langt, dette blir fulgt av 8 – 17 svært små ledd. Palpene er bygd på lignende måte. Vingeårene er velutviklede, forvingen har markert vingemerke (pterostigma). Hunnene har et langt eggleggingsrør.

## Levevis
De fleste artene har larver som lever på bartrær, enten på hann-blomster der de spiser pollen, eller som minerere inne i skudd. Det finnes også noen få arter som har larver på bladene til løvtrær.

## Systematisk inndeling / europeiske arter

* ordenen vepser, (Hymenoptera)
** gruppen Xyeloidea – bare én nålevende familie
*** familien Xyelidae
**** underfamilien Xyelinae
***** Slekten *[[Pleroneura]]* Konow, 1897
****** *[[Pleroneura coniferarum]]* (Hartig, 1837)
****** *[[Pleroneura dahlii]]* (Hartig, 1837)
***** slekten *[[Xyela]]* Dalman, 1819
****** *[[Xyela alpigena]]* (Strobl, 1895)
****** *[[Xyela curva]]* Benson, 1938
****** *[[Xyela graeca]]* Stein, 1876
****** *[[Xyela helvetica]]* (Benson, 1961)
****** *[[Xyela julii]]* (Brébisson, 1818) – eneste art funnet i Norge
****** *[[Xyela longula]]* Dalman, 1819 – finnes i Sverige og Finland
****** *[[Xyela lugdunensis]]* (Berland, 1943)
****** *[[Xyela menelaus]]* Benson, 1960
****** *[[Xyela obscura]]* (Strobl, 1895)
***** slekten *[[Xyelecia]]* Ross, 1932
**** underfamilien Macroxyelinae
***** slekten *[[Macroxyela]]* Kirby, 1882
***** slekten *[[Megaxyela]]* Ashmead, 1898

## Referanser


## Kilder

* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Uranienborg (observatorium)

**Uranienborg ** var et av Tycho Brahes observatorier på øya Ven i Öresund, oppført omkring 1580. 

Øya ble gitt til Tycho Brahe av kong Frederik II nettopp med henblikk på stjerneforskning. Bygningen, som var sterkt inspirert av hollandsk arkitektur, var i store trekk en kopi av villaen *Rotonda* ved Vicenza, tegnet av Palladio. Navnet er avledet av gresk muse Urania.

Et kvadrat av 5,5 meter høye og 75 meter lange murer dannet rammene omkring Uranienborg. Med stor presisjon var murenes hjørner plassert i retning av verdenshjørnene. Innenfor murene lå en hage, utformet av Tycho Brahe selv. Geometriske former gikk igjen i hagen, som bestod av både blomster-, frukt- og urtehager. Sveriges Landbruksuniversitet utfører stadig en omfattende rekonstruksjon av hagen.

Midt i en åpen, sirkelformet flate stod Uranienborgs hovedbygning, utført i rød tegl med omfattende dekorasjoner. Sentralbygningen utgjorde beskjedne 15 x 15 meter i flere plan; to hovedetasjer, kjeller og loft. I tillegg til himmelobservasjoner, var Uranienborg hjem for Tycho Brahe og hans familie. Det var også plass til kongelig besøk, tre gjesteforskere, laboratorium, åtte studenter med mere. Jacob Fabricius studerte ved Brahes observatorium i fire år.

Astronomiske observasjoner var Uranienborgs viktigste formål, og samtlige balkonger og tårn kunne fungere som plattform for de mange instrumenter til dette formålet. Med bygningens plassering kunne man dekke det meste av himmelen. Da Brahe ikke lenger fant bygningene tilstrekkelige for stjerneobservasjoner, oppførte han i nærheten det mere egnede Stjerneborg. 

Uranienborg ble ødelagt 50 år etter Brahes død.

## Referanser


## Eksterne lenker
* 
* Tycho Brahe (engelsk)
* Google Map av Uranienborg
Liga

**Liga** har flere betydninger:

*En sammenslutning profesjonelle sportsklubber i de høyeste seriene, senere iblant også benevning på kun ett lands høyeste serie på herresiden og damesiden innen fremst lagsporter uansett om de er proff eller amatører. Se liga (sport).
*På 1600-tallet benevning på allierte stater som sloss på samme side i krig, senere iblant også navn på internasjonale samarbeidsorganisasjoner. Se liga (politikk).
*Hverdagslig uttrykk for et noe mer organisert gjeng som sysler med kriminalitet.

## Se også
*Ligaen
Liga (sport)

En **liga** er innen sport en sammenslutning av klubber som spiller mot hverandre i en eller flere serier og divisjoner.

## Se også
* Cup
* Lagsport

## Referanser


## Eksterne lenker
*
Løvtrevepser

* Derecyrtinae
* Xiphydriinae

**Løvtrevepser** (**Xiphydriidae**) er en gruppe som hører til blant plantevepsene og er en familie i ordenen vepser. De finnes i eller ved løvskog, larvene borer i død ved fra ulike løvtrær.  
 
## Utseende

Middelsstore til ganske store (europeiske arter 6 – 21&nbsp;mm), slanke vepser. Det lille hodet sitter på en ganske lang og smal hals. Antennene er trådformede og består av 13 – 19 ledd. Forvingene har markert vingemerke (pterostigma), bakvingen har en lukket celle. Hunnen har et påfallende eggleggingsrør. Larven er beinløs eller har sterkt reduserte bein.

## Levevis
Denne familien utmerker seg mellom årevinge-familiene ved at larvene utvikler seg i død ved.

## Systematisk inndeling

* Ordenen vepser, Hymenoptera
** Gruppen Siricoidea
*** Familien løvtrevepser, Xiphydriidae
**** Gruppen Derecyrtinae. Sør-Amerika og Australia
***** Slekten *[[Austrocyrta]]*
***** Slekten *[[Brachyxiphus]]*
***** Slekten *[[Derecyrta]]*
***** Slekten *[[Steirocephala]]*
**** Gruppen Xiphydriinae
***** Slekten *[[Cingalixiphia]]* Maa, 1949
***** Slekten *[[Dryxiphia]]* Maa, 1949
***** Slekten *[[Eoxiphia]]*
***** Slekten *[[Euxiphydria]]*
***** Slekten *[[Genaxiphia]]*
***** Slekten *[[Gryponeura]]*
***** Slekten *[[Heteroxiphia]]*
***** Slekten *[[Hyperxiphia]]* Maa, 1949
***** Slekten *[[Indoxiphia]]* Maa, 1949
***** Slekten *[[Konowia]]* Brauns, 1884
****** *[[Konowia megapolitana]]* Brauns, 1884 – mellom-Europa
****** *[[Konowia betulae]]* (Enslin, 1911) – funnet i Finland
***** Slekten *[[Moaxiphia]]* Maa, 1949
***** Slekten *[[Nasoxiphia]]* Maa, 1949
***** Slekten *[[Palpixiphia]]* Maa, 1949
***** Slekten *[[Paraxiphia]]*
***** Slekten *[[Platyxiphydria]]*
***** Slekten *[[Rhysacephala]]*
***** Slekten *[[Xiphidiaphora]]*
***** Slekten *[[Xiphydria]]* Latreille, 1802
****** kamelveps, *[[Xiphydria camelus]]* (Linnaeus, 1758) – finnes i Norge
****** *[[Xiphydria picta]]* Konow, 1897 – finnes i Norden
****** *[[Xiphydria longicollis]]* (Fourcroy, 1785) – finnes i Norden
****** *[[Xiphydria prolongata]]* (Fourcroy, 1785) – finnes i Norge
***** Slekten *[[Xiphydriola]]* Semenov-Tian-Shansky, 1921

## Referanser


## Kilder
* Ottesen, P.S. (1993, revidert 1999) *Norske insekter og deres artsantall*. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Fauna Europaea, utbredelsesdatabase for europeiske dyr http://www.faunaeur.org 

## Eksterne lenker
*
Marcelle Lalou

**Marcelle Lalou** (født 1890 i Meudon, død 1967) var en fransk tibetolog.

Hennes viktigste bidrag til tibetologien var kategoriseringen av hele samlingen av tibetanske manuskripter som Paul Pelliot bragte med seg fra Dunhuang til Bibliothèque nationale de France. Utover dette hadde hun en omfattende produksjon av artikler om tibetanske forhold, og hun skrev en lærebok i tibetansk. Blant hennes mer kjente studenter var Rolf Stein og J. W. de Jong. 

## Verker
* 1927 "La version tibétain de Ratnakûţa." *Journal Asiatique*
* 1931 *Catalogue du Fonds Tibétain de la Bibliothèque Nationale. Quatrième Partie, I. Les mDo-maṅ.* Paris: Librairie Orientaliste Paul Geuthner.
* 1936 “Mañjuśrīmūlakalpa et Tārāmūlakalpa.” *Harvard Journal of Asiatic Studies* 1.3/4: 327-349. 
* 1936 "L'histoire de Rāma en Tibétain." *Journal Asiatique*: 560-562.
* 1939 “Document tibétain sur l’expansion du dhyāna chinois.” *Journal Asiatique* 231: 505-23
* 1939-1961 *Inventaire des manuscrits tibétains de Touen-houang: conservés à la bibliothèque nationale (Fonds Pelliot tibétain)*, 3 vols., Libr. d'Amérique et d'Orient, A. Maisonneuve, Paris.
* 1940 "Tun-huang Tibetan documents on a Dharmadāna." *The Indian Historical Quartely*, vol. 16 , 292-298.
* 1949 "Les chemins du mort dans les croyances de Haute-Asie." *Revue de l'histoire des religions*, janvier-mars 1949: 42-48.
* 1950 *Manuel élémentaire de tibétain classique (méthode empirique).* Paris: Adrien Maisonneuve.
* 1952 "Rituel bon-po des funérailles royales", *Journal Asiatique* 240: 339-361.
* 1953 "Tibétain ancien bod / bon", *Journal Asiatique* 241: 275-276.
* 1953 "Les textes bouddhiques au temps du roi khri-sron lde-bcan: contribution à la bibliographie du kanjur et du tanjur. *Journal Asiatique,* p. 313-353.
* 1955 "Rètrospective: L'oeuvre de Louis de la Vallèe Poussin" *Bibliographie bouddhique* 23a: 1-37.
* 1955 "Revendications des fonctionnaires du grand Tibet au VIIIe siècle." *Journal Asiatique* 243: 171-212.
* 1958 "Fiefs, poisoins et guérisseurs." *Journal Asiatique.* 246: 157-201.
* 1965 "Catalogue des principautés du Tibet ancien." *Journal Asiatique* 253: 189-215.

## Arbeid om Marcelle Lalou
* 1971 Ariane Macdonald (utg.): *Études tibétaines dédiées à la mémoire de Marcelle Lalou* Paris: Adrien Maisonneuve.

## Nekrologer
* Macdonald, A. (1968–1969). *Annuaire de l'Ecole Practique des Hautes Etudes, IVe Section*, s. 51-60. 
* Feliozat, Jean (1969). "L'oeuvre de Marcelle Lalou." *Journal Asiatique*, s. 1-10.
* Rona-Tas, Andras (1968). *Acta Orientalia Hungaricae*, s. 381-383.
* Stein, Rolf (1969). *[[T'oung Pao]]*,  s.138-140.

## Referanser
Eirik Sørensen

**Eirik Sørensen** (født 1984) er en norsk tidligere fotballspiller som sist spilte for Tromsdalen Fotball. 

Han har tidligere spilt for Skarp IF og Tromsø IL. Sørensen er klubbens førstekeeper og har 70 obligatoriske kamper og 19 rene bur for klubben. Han er barnehageassistent utenom fotballkarrieren. Sørensen var lånt ut til Tromsø IL i 2005-sesongen og klubben ønsket å signere han, men han endte opp med å bli i TUIL. Han er nå ansatt som keeper-trener hos Tromsø IL. 

## Referanser


## Eksterne lenker
* Profil på TUIL.no
Viktor Larsson

**Viktor Fernando Larsson** (født 1. januar 1986) er en svensk tidligere fotballspiller som spilte i Sverige og Norge i sine aktive år. Han la opp etter 2012-sesongen, da han spilte for Fyllingsdalen.

Da Larsson var 15 år gammel, ble han hentet til den svenske toppklubben Djurgården, hvor han, etter tre år på juniorlaget, fikk to kamper i Royal League. Dessverre for Larsson hentet Djurgården inn flere gode spillere, slik at han ikke fikk ny kontrakt med Stockholmsklubben.

Etter oppholdet i Djurgården, var Larsson innom Hammarby TFF og IFK Malmö, før han i 2009 dro til Oslo for å prøvespille for Skeid. Han ble ikke tildelt kontrakt med Adeccoliga-klubben, men Skeids trener, Arild Stavrum, tok en telefon til Kjell Sverre Hansen Wold i Manglerud Star og dermed ble Larsson tildelt kontrakt med den norske 2. divisjonsklubben. I 2011-sesongen spilte han for Mjøndalen før han signerte for Fyllingsdalen i forkant av 2012-sesongen.

## Referanser


## Eksterne lenker
*
Stjerneborg

**Stjerneborg** var et astronomisk observatorium som den danske astronomen Tycho Brahe fikk bygd på øya Hven (Hveen) i Øresund da han ikke lenger fant Uranienborg tilstrekkelig for observasjoner av stjernehimlen. 

## Historie

Brahe ønsket større nøyaktighet for instrumentene, og ville beskytte dem mot vær og vindkast, og samtidig plassere dem på solide fundamenter. I 1584 anla han derfor rett overfor Uranienborg, Stjerneborg. Dette nye observatoriet var bygd under jorden, men med kupler og tak som kunne åpnes. Observasjonslukene ble kun åpnet under observasjoner. Dermed oppnådde man større nøyaktighet under målinger, samt hadde bedre kontroll over temperatursvingningene, hvilket igjen bidro til mere nøyaktige observasjoner.

Stjerneborg hadde 5 såkalte krypter, der instrumentene til observasjoner sto permanent oppstilt. Midt mellom kryptene var det et enkelt kvadratisk rom, et hypocaustum, hvilket var et oppvarmet rom som ble benyttet til å analysere de foretatte observasjonene. Det fantes også arbeidsværelse og soverom hvor man kunne studere og kontemplere over observasjonene. Noen av byggestenene kom fra Selje kloster.

## Forfall

Tycho Brahe tok med seg instrumentene da han gikk i eksil hos keiser Rudolf II i Prag, og det finnes lite igjen av dem i dag. De lokale bøndene fikk av Christian IV, som hadde et heller kjølig forhold til Tycho, lov til å forsyne seg av stenmaterialet. De to borgene forfalt temmelig hurtig, og ble etter hvert begravd i sand. 

Stjerneborg og Urianienborg ble utgravd på 1950-tallet. Man kan i dag gå ned i og oppleve de underjordiske restene av Stjerneborg sammen med et multimedieshow, som gir et bud på hvordan en natt med stjerneobservasjoner kan ha artet seg på Tychos tid. 

Like i nærheten kan man se et gjenskapt omriss av det gamle Uranienborgs murer. I den tidligere Allehelgenskirken fra begynnelsen av 1900-tallet, finnes et Tycho Brahe-museum. Det viser Hvens astronomiske storhetstid, da mange av verdens største astronomer besøkte øya, inklusiv Tychos vitenskapelig interesserte søster, Sophie.

## Referanser


## Eksterne lenker
* 
* Om Stjerneborg på tychobrahe.com
* Om Tycho Brahe på sydsverige.dk
Håkon Grøttland

**Håkon Grøttland** (født 23. februar 1981) er en norsk fotballtrener som jobber i Norges Fotballforbund som leder for spiller og trenerutvikling. Grøttland er arkitekten bak og har hovedansvaret for Fotballforbundets spillerutviklingsmodell «Landslagsskolen»som ble lansert i 2015.

Grøttland er utdannet innen ledelse og er UEFA Pro lisens-trener Han har tidligere vært trener for aldersbestemte landslag på både gutte og jentesiden (blant annet J17-landslaget i 2012), og ble i 2007 kåret til årets unge trener i Norge av Norsk Fotballtrenerforening.

## Trener og spillerutviklerjobber

*Hovedtrener for Drammen Fotballklubb i 2. divisjon fotball for menn.
*Spillerutvikler ved Norges Toppidrettsgymnas.
*Hovedtrener for Manglerud Star herrer i 2. divisjon 
*Toppspillerutvikler for Manglerud Star i Adeccoligaen.
*Hovedtrener for Manglerud Star i 1. divisjon i fotball for kvinner. 
*Hovedtrener for Norges J17-landslag i fotball.
*Leder for spillerutvikling i Norges Fotballforbund

## Referanser
Peter Bergared

**Peter Bergared** (født *Michael-Peter Bergared* 13. januar 1955 i Solna i Stockholms län) er en svensk skuespiller, dukkespiller og dramatiker.

## Utdannelse
Bergared var elev ved Marionetteatern/Stockholms Stadsteater fra 1973 til 1975, og utdannet seg da både til skuespiller og dukkespiller. I perioden 1973-1977 gikk han også flere kurs i akrobatikk og mime ved Dramatiska Institutet. I 1984 var han elev av Ingemar Lindh ved Institutet för Scenkonst.

## Kunstnerisk virke
Han var med å danne den frie teatergruppen Jordcirkus i 1977, som han var medlem av frem til gruppen ble nedlagt i 1995. Han ble engasjert i 1989 ved Uppsala Stadsteater og har deretter vært engasjert ved Teater Västernorrland, Stockholms Stadsteater og Regionteatern Blekinge-Kronoberg. Han har også forfattet flere teaterstykker.

### Filmografi
Bergared har medvirket i en rekke filmproduksjoner, blant annet:

### Teater (utvalg)

#### Abraham/Ibrahim
I enmannsforestillingen Abraham/Ibrahim belyste Bergared likhetene mellom kristendom, jødedom og islam. Denne forestillingen hadde han skrevet manus til sammen med Juan Rodriguez, som også hadde regien. Inspirasjon til produksjonen fikk de etter å ha observert gjennom flere år hvordan Bibelen og Koranen ble misbrukt til å skape hat og konflikter både ute i den store verden, blant annet i forbindelse med terroraksjonene i USA 11. september 2001, og lokalt i svenske skolegårder der skolebarn brukte ord som "kristen", "jøde" og "muslim" som skjellsord uten å ha noen innsikt i hvor mange likhetspunkter som finnes i de tre bøkene og trosretningene.

#### Berättelsen om Perseus
I 2003 turnerte Bergared rundt i Sverige med enmannsforestillingen Berättelsen om Perseus.

## Referanser


## Eksterne lenker
* 
* Norske filmtitler hentet fra Filmdelta.se
Ascites

**Ascites** er en unormal væskeansamling i bukhulen. Dersom væsken har lavt proteininnhold er den ofte forårsaket av portal hypertensjon (høyt trykk i venene fra tarmene til leveren), skrumplever eller hjertesvikt (høyresidig). Om den har høyt proteininnhold skyldes den betennelse eller tumor. Portal hypertensjon, senket albuminproduksjon i leveren og sekundær aldosteronisme kan alle gi opphav til ascites.

Ultralyd av buken kan påvise og iblant også måle væske i buken. Ved undersøkelse av buken kan det påvises at luftfylt tarm flytter seg når pasienten legges på siden.

Spironolakton, et urindrivende middel, blir ofte gitt. Samtidig er det viktig å holde væskeinntaket nede, samt å redusere saltinntaket.

Ascites er fremfor alt en risikofaktor for peritonitt, bukhinnebetennelse, dvs. bakterietilvekst i bukhulen.
Lykkeland (TV-serie 1983)

***Lykkeland*** er en svensk-norsk miniserie som gikk på NRK i 1983. Serien handlet om livet den svenske revyskuespilleren Ernst Rolf. Serien ble regissert av Christian Lund. Manuset ble skrevet av Kjell Sundstedt. Musikkarrangementene var ved Egil Monn-Iversen. 

SVT sendte den 5.&ndash;7. januar 1984

## Rolleliste
* Hans Josefsson – Ernst Ragnar Johansson, kalt Ernst Rolf 
* Linn Stokke – Tutta Berntzen, senere Tutta Rolf 
* Gino Samil – Abram, Ernst Rolfs hjelpesmann og akkompagnatør 
* Gustav Kling – Albert Ranft 
* Björn Granath – Ture Nerman 
* Kjersti Døvigen – Katie Rolfsen 
* Tomas Laustiola – Ivar Kreuger 
* Herman Howell – Floyd Du Pont, ballettmester 
* Olof Buckard – Karl Gerhard 
* Ellen Horn – Margit Strugstad, Ernst Rolfs første kone 
* Leif Jacobsen – August Schønemann, norsk revyartist 
* Suzanne Reuter – Vera Andersson, kvinne som anklager Ernst Rolf for voldtekt 
* Marvin Yxner – Nils Åkervall, Ernst Rolfs sekretær
* Anders Nyström – Scenearbeider
* Carl-Olof Alm – Norrgårds-Petter, Ernst Rolfs tidligere partner 
* Li Brådhe – Sekretær som blir forført 
* Raymond Nederström – Einar Fagstad, trekkspiller
* Sverre Hansen – General Strugstad, Margits far 
* Nøste Schwab – Margits mor

## Eksterne lenker
*
TVXQ

**TVXQ** er en sørkoreansk guttegruppe dannet av SM Entertainment i 2003. I Sør-Korea er bandet også kjent som **Dong Bang Shin Ki** (동방신기, 東方神起; DBSK). I 2005 debuterte gruppen også i Japan under navnet **Tohoshinki**. Etter debuten har TVXQ blitt en av de mest populære gruppene i Øst-Asia, med stor popularitet i land som Kina, Singapore, Malaysia, Thailand, Japan og ikke minst Sør-Korea.

I 2008, med utgivelsen av deres 16. japanske singel «Purple Line», ble TVXQ den femte ikke-japanske, asiatiske artisten og den første, mannlige, utenlandske gruppen til å ha en nummer 1-singel på listen. Med deres 23. singel, «Dōshite Kimi o Suki ni Natte Shimattandarō?», satte TVXQ en ny rekord ved å bli den første ikke-japanske, asiatiske artisten/gruppen som hadde tre singler på toppen av listen. I 2009, ved utgivelsen av deres 25. singel, «Bolero/Kiss the Baby Sky/Wasurenaide», slo de sin egen rekord og ble den første ikke-japanske, asiatiske artisten/gruppen til å ha fem nummer 1-singler.

## Diskografi

### Koreanske album

* Tri-Angle (2004)
* Rising Sun (2005)
* "O"-Jung.Ban.Hap. (2006)
* Mirotic (2008)
* Keep Your Head Down (2011)
* Catch Me (2012)
* Tense (2014)

### Japanske album

* Heart, Mind and Soul (2006)
* Five in the Black (2007)
* T (2008)
* The Secret Code (2009)
* Tone (2011)
* Time (2013)
* Tree (2014)

## Eksterne lenker
* 
* 
*
Anaxyelidae

* *Syntexis libocedrii*

**Anaxyelidae** er en gruppe som hører til blant plantevepsene og er en familie i ordenen vepser. Mange fossile arter er kjent i denne gruppen, men bare én nålende, *Syntexis libocedrii* som finnes i det vestlige Nord-Amerika fra California i sør til Britisk Columbia i nord. Denne arten er et typisk såkalt levende fossil.
 
## Utseende
*S. libocedrii* er svart med smale, gule tverrstriper og oransje bein. Antennene er ganske lange, trådformede og svarte.

## Levevis
*Syntexis libocedrii* har larver som utvikler seg i nylig brent ved av trær i sypressfamilien (Juniperaceae), blant andre thuja og einer. Vepsene kan dukke opp og begynne å legge egg mens det ennå ryker av brannfeltet.

## Systematisk inndeling

* Ordenen vepser, (Hymenoptera)
** Gruppen Siricoidea
*** Familien Anaxyelidae – bare én nålevende art
**** *[[Syntexis libocedrii]]* Rohwer, 1915

## Eksterne lenker
*
Geir Midtsian

**Geir Midtsian** (født 1959) er en norsk fotballtrener som er sportslig leder i Nordstrand Idrettsforenings fotball klubb. 

Han har tidligere vært trener for bl.a. Årvoll FK, FK Lyn, KFUM Oslo, FK Oslo Øst, Manglerud Star, Kristiansund BK, FK Tønsberg og Klemetsrud IL.

Hans sønn, Aleksander Midtsian, spilte i Bryne FK.

## Referanser


## Eksterne lenker
*
McMinnville

**McMinnville** er fylkeshovedstaden og den største byen i Yamhill County i Oregon i USA. Byen ble grunnlagt av William T. Newby, og ble oppkalt etter hans hjemby McMinnville i Tennessee. Ved folketellingen i 2010 hadde byen 32 187 innbyggere. McMinnville er kjent for sine mange vingårder og sin årlige UFO-festival.

McMinnville ligger på nord- og sørsiden av Yamhill River i Yamhill Valley. McMinnville er en del av Portlands storbyområde. McMinnville ligger 56 kilometer sørvest for Portland. Byen huser både Linfield College og Evergreen Aviation Museum.

## Historie
McMinnville ble grunnlagt i 1876 og fikk bystatus i 1882. I 1886 stemte innbyggere i fylket for å flytte fylkessetet i Yamhill County fra Lafayette til McMinnville.

## Vin
McMinnville huser omtrent 200 vingårder og har siden 1990 hatt majoriteten av totalt antall vinbønder rundt byen. McMinnville kalles vinindustriens hovedstad i Oregon.

## McMinnville Municipal Airport
McMinnville Municipal Airport er en offentlig flyplass 4.8&nbsp;km sørøst for sentrum av McMinnville. Flyplassen har to asfaltrullebaner på ca. 1500m hver.

## McMinnville UFO
McMinnville er godt kjent for noen fotografier en lokal bonde tok som ble publisert på forsiden av 9. juni 1950 utgaven av den lokale avisen «The News Register»". Bildene var av en UFO sett nesten en måned tidligere. 11. mai samme år ble bildene publisert i riksavisen "The Oregonian" og en måned senere var de på trykk i "LIFE" magazine. Bildene ble tatt av et McMinnville par, Mr. og Mrs. Paul Trent. Mrs. Trent var den første til å se objektet og kjente umiddelbart igjen den klassiske "flyvende tallerkenen" hun hentet umiddelbart sin mann som dro og hentet kamera og de tok flere bilder før den "flyvende tallerkenen" fløy av sted. En diskusjon har for en stund pågått i mellom UFO etterforskere, som mener fotografiene er unike og de beste som noen gang er tatt av en UFO, og UFO skeptikere som på sin side mener fotografiene er falske. Begge sider har hyret fotoeksperter flere ganger for å gjøre en profesjonell analyse av fotografiene, men så langt har ingen av partene fått noen bevis. Trent parets bakgrunn ble også grundig sjekket, og til dags dato er det intet som tyder på at de skulle stått bak noen forfalskning. Alt dette har nå blitt til en årlig "UFO Festival" som holdes i McMinnville hvert år, og er det største lignende arrangementet i hele den Pacific Northwest, og den nummer to største i landet etter Roswell i New Mexico.

## Turkey Rama
Turkey Rama er en tredagers festival som holdes downtown McMinnville årlig. Den feirer den lange tradisjonen for å grille kalkun. Grillingen ble startet i 1938 av kalkunbønder i Yamhill County.

## Personer fra McMinnville
*Scott Brosius – Vinner av World Series MVP Award i baseball
*Jim Bunn – Oregon politiker
*Beverly Cleary – Barnebokforfatter
*Verne Duncan – Oregon og Idaho politiker
*Matthew Haughey – Anerkjent blogger
*Charlie Sitton – Profesjonell basketballspiller
*Will Vinton – Oscar vinner og animasjonsfilm direktør

## Referanser


## Eksterne lenker
*
Drømmen om Rita

***Drømmen om Rita*** er en svensk filmkomedie fra 1993.

## Handling
Den pensjonerte filmfotografen Bob som har oppkalt datteren etter Rita Hayworth blir enkemann, og rømmer for å lete etter en gammel flamme. Datteren reiser etter og finner ham og de fortsetter letingen i Danmark. Turen blir for dem en oppdagelsesreise på flere plan.

## Rolleliste

## Musikk i filmen

## Referanser


## Eksterne lenker
*
Confederation Bridge

**Confederation Bridge** (fransk: Pont de la Confédération) er en bro over Northumberlandstredet, som forbinder Prince Edward Island med fastlandet i New Brunswick i Canada.  Innbyggerne kaller broen "the Fixed Link". Den 12,9 km lange kassebroen i betong kostet 1,3 milliarder canadiske dollar, og den åpnet i 1997 etter tre og et halvt år med byggearbeider. 

## Eksterne lenker
* Confederation Bridge
* Confederationbridge.ca 
* Bilder 
* SC Infrastructure
* Information Radio Bridge
Jubilee Parkway

**Jubilee Parkway** er to 12,1 km lange parallelle broer og viadukter i betong som fører motorveien Interstate 10 over Mobilebukten i Alabama, USA. Veien åpnet i 1978. Lokalt kalles broen ofte *the Bayway*. Hver av broene har to kjørefelter, men det er foreslått å utvide til totalt åtte kjørefelter.
Seven Mile Bridge

**Seven Mile Bridge** er en 10,9 km (nesten 7 miles) lang veibro i Florida, USA. Den går over en kanal mellom Mexicogolfen og Floridastredet, og forbinder to av øyene i Florida Keys. 

Broen åpnet i 1982 og tilhører hovedveien *U.S. Route 1* som er kjent som *Overseas Highway*. Den er 11,58 m bred og har to kjørefelter. Det største spennet er 41,15 m langt og seilingshøyden er 19,81 m. 

## Eksterne lenker
* Seven Mile Bridge i Structurae.
Glen Benton

**Glen Benton** (født 21. september 1967) er en amerikansk death metal-musiker. Han er kjent som vokalist og bassist for death metal-bandet Deicide.

## Eksterne lenker
* 
* 
*
Hjertnes kino og kulturhus

**Hjertnes kino og kulturhus**, ofte bare kalt **Hjertnes**, er et kulturhus med kinosaler i Sandefjord i Vestfold. Kinodelen kalles **Hjertnes Kinosenter**. Hjertnes er et kulturbygg som ligger i Sandefjordveien ved Badeparken på Hjertnes like ovenfor «Hvalfangstmonumentet» og småbåthavna i byen. Bygget er reist i tilknytning til Sandefjord rådhus og Sandefjord bibliotek og har også forbindelse til Scandic Park Hotel Sandefjord rett ved. Park Hotel og Hvalfangstens Hus ble åpnet i 1959, mens rådhuset og kulturhuset ble innviet 21. juni 1975 av Anders Jahre som hadde gitt 40 millioner, drøye halve prisen, til bygget.

## Saler og aktiviteter
Hjertnes kino og kulturhus har tre kinosaler med tilsammen 852 plasser. Den største salen, Hjertnes, blir også brukt til kulturarrangementer. De to mindre salene, Parketten 1 og Parketten 2, leier kommunen av Park Hotell. Alle salene blir leid ut for blant annet kurs- og konferansevirksomhet til lokale og eksterne, kommersielle og ikkekommersielle aktører. 

Hjertnes kino og kulturhus viser fra seks til tolv kinoforestillinger hver kveld samt nattkino hver fredag og lørdag. Onsdager kjøres formiddags- og babykino.  

Fredag 2. september 2022, kunne Hjertnes kulturhus invitere til åpningen av en ny, fleksibel kulturarena. Den har en prislapp på rundt 70 millioner kroner og har plass til rundt 800 stående og i overkant av 350 sittende publikummere.   

## Eksterne lenker
* Kommunens presentasjon av Hjertnes kino og kulturhus
* Kultur- og filmrogram for Hjertnes kino og kulturhus
Richard Arkwright

**Richard Arkwright** (født i 1732, død i 1792) var britisk oppfinner. Han tok i 1769 patent på en maskin som gikk på vannkraft og derfor ble kalt Water Frame. 

Han startet også flere fabrikker som produserte tekstiler, og var ledende innenfor tekstilproduksjon.

## Referanser
Armero

**Armero** er en by i Colombia som ligger ca. 100 km fra hovedstaden Bogotá. Byen ble nesten helt ødelagt av aske og lava da vulkanen Nevado del Ruiz hadde et stort utbrudd 13. november 1985. Omtrent 21&nbsp;000 av de 28&nbsp;700 innbyggerne i byen døde i vulkanutbruddet.
Ernst Jaakson

**Ernst Rudolph Jaakson** (født 11. august 1905 i Riga, død 4. september 1998 i New York) var en estisk diplomat. Han er kjent for å ha holdt Estlands generalkonsulat i New York i drift gjennom tiårene Estland var innlemmet i Sovjetunionen. 

Jaakson begynte sine studier i Riga og ved Universitetet i Tartu. Han fortsatte senere sine studier i USA, der han i 1934 tok bachelorgraden i økonomi ved Columbia University. Allerede som tenåring ble Jaakson i 1919 ansatt ved Estlands ambassade i Riga, som vaske- og arkivhjelp.
Etter endt utdannelse og verneplikt gikk han inn i utenrikstjenesten. Fra 1929 til 1932 var Jaakson ved Estlands konsulat i San Francisco. I 1932 ble han stasjonert ved generalkonsulatet i New York. USA anerkjente ikke Sovjetunionens okkupasjon og innlemmelse av Estland og opprettholdt diplomatiske forbindelser med Estland, noe som innebar at generalkonsulatet i New York fortsatte sin drift og at personalet der opprettholdt sin diplomatiske status. Etter at andre ved generalkonsulatet hadde falt fra, ble Jaakson i 1965 generalkonsulatets leder. Dermed ble Jaakson også en symbolsk skikkelse for håpet om Estlands frihet og en representant for kontinuiteten i Estlands selvstendighet. Etter at Estland gjenvant sin selvstendighet i 1991 ble Jaakson utnevnt til Estlands ambassadør i USA og til landets permanente representant ved FN. Han fortsatte fra 1993 som generalkonsul i New York. 

## Referanser


## Eksterne lenker
* ERNST JAAKSON – Diplomat, Estlands utenriksdepartement.
* Estonian Government-in-Exile:a controversial project of state continuation, Estonian School of Diplomacy.
* Barbara Stewart: Ernst Rudolph Jaakson, 93, Estonian Diplomat-in-Exile, The New York Times, 25. september 1998
* Paul Lewis: Washington Talk; 3 Missions With Nothing but a Cause Fight for Independence From Soviets, The New York Times, 6. juni 1989
* Ernst Jaakson: Estonia Was Victim of Hitler and Stalin, The New York Times, 15. mai 1987
Slaget om Arnhem

**Slaget om Arnhem** var en del av Arnhem-operasjonen under den andre verdenskrig. Det ble utkjempet i og rundt den nederlandske byen Arnhem, byen Oosterbeek, landsbyene Wolfheze og Driel og omegn fra 17. til 26. september 1944. De allierte var klar til å gå inn i Nederland etter å ha feid gjennom Frankrike og Belgia sommeren 1944, etter invasjonen i Normandie. Den stor allierte offensiven, kodenavn «Operasjon Market Garden», hadde som mål å rykke fram fra det frigjorte Belgia rett til midten av Nederland og deretter svinge av mot Tyskland. For å oppnå dette måtte broen over Rhinen erobres, men de tyske styrkene viste seg imidlertid å være for sterke. Arnhem var en «bro for langt». Offensiven begynte den 17. september 1944, og var over etter mindre enn 10 dager. Det allierte angrepet ble knust av tyskerne. Dette slaget er vurdert på som en av de siste tyske seierne på Vestfronten.

Operasjon Market Garden ble foreslått av den britiske feltmarskalk Bernard Montgomery, som favoriserte en enkelt offensiv nordover over grenene til elven Nedre Rhinen, slik at den britiske annen armé kunne omgå Vestvollen og angripe Ruhr. Amerikanske luftbårne tropper ble droppet ned i Nederland for å sikre broer og byer langs linjen til den allierte framrykningen. Lengst nord landet den britiske 1. luftbårne divisjon ved Arnhem for å erobre broer over Nederrijn(Nedre Rhinen), støttet av menn fra glideflyregimentet og 1. polske fallskjermbrigade. Det britiske XXX korps var forventet å nå de britiske luftbårne styrkene i løpet av to til tre dager.

1. luftbårne divisjon landet et stykke fra sine mål og ble hemmet av uventet motstand, spesielt fra elementer fra 9. og 10. SS-panserdivisjon. Bare en liten styrke var i stand til å komme fram til Arnhem veibro (nå hetende John Frostbrug) mens framrykningen av hoveddelen av divisjonen ble stoppet i utkanten av byen. XXX korps var ikke i stand til å rykke nordover fra Nijmegen i slaget ved Nijmegen så raskt som planlagt, og de britiske luftbårne troppene ble ikke avløst i henhold til tidsplanen. Etter fire dager ble den lille britiske styrken ved broen overmannet og resten av divisjonen fanget i en liten lomme nord for elven. Fallskjermtroppene kunne ikke forsterkes tilstrekkelig av polakkene eller XXX korps da de ankom den sørlige bredden, og heller ikke av det britiske flyvåpenet Royal Air Forces forsyningsflyvninger. Etter ni dager med kamper ble restene av divisjonen trukket tilbake og evakuert om natten i «Operasjon Berlin». De allierte klarte ikke å rykke videre uten sikre broer over Nederrijn og frontlinjen stabiliserte seg sør for Arnhem. Den første luftbårne divisjon mistet nesten tre fjerdedeler av sin styrke og kom ikke kamp igjen.

## Referanser


## Eksterne lenker
*
Sergio Busquets

**Sergio Busquets Burgos** (født 1988) er en spansk fotballspiller som spiller for den amerikanske klubben .

Han debuterte for førstelaget 13. september 2008, i hjemmekampen mot Racing Santander på Camp Nou. Busquets startet samtlige kamper for Barcelonas A-lag sesongen 2008–09.

Den 25. september 2010 scoret Busquets sitt første mål for Barcelona. 

Den 27. mai 2016 skrev han under en ny kontrakt med Barcelona til 30. juni 2021. Kontrakten har en utkjøpsklausul på 200 millioner euro.

## Landslaget
Busquets ble tatt med i Spanias VM tropp til Sør-Afrika i 2010.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Meritter
;FC Barcelona
* Primera División (5): 2008/2009, 2009/2010, 2010/2011, 2012/2013, 2014/2015
* Copa del Rey (3): 2008/2009, 2011/2012, 2014/2015
* Supercopa de España (4): 2009, 2010, 2011, 2013
* UEFA Champions League (3): 2008/2009, 2010/2011, 2014/2015
* UEFA Super Cup (3): 2009, 2011, 2015
* FIFA Club World Cup (3): 2009, 2011, 2015

;Spania
* Verdensmesterskapet i fotball (1): 2010
* Europamesterskapet i fotball (1): 2012

## Referanser


## Eksterne lenker
*
Clausthal-Zellerfeld

**Clausthal-Zellerfeld** er en by i Landkreis Goslar i den tyske delstaten Niedersachsen. Byen ligger i den sørvestlige delen av fjellområdet Harz, på mellom 530 og 600 meters høyde. Befolkningen er omtrent 15&nbsp;000 og arealet av byen er 33,96&nbsp;km².

Byen består egentlig av to byer, Clausthal og Zellerfeld, som ble slått sammen i 1924. Clausthal ble grunnlagt på 1500-tallet og er kjent for sine fantastiske bygninger, som for eksempel Oberharzer Bergwerksmuseum (*øvre Harz' gruvedriftsmuseum*) og Marktkirche (*torgkirken*), den største trekirken i Tyskland. I Clausthal-Zellerfeld finnes også det kjente universitetet Technische Universität Clausthal, som ble grunnlagt i 1763 for å utdanne gruvedriftsingeniører. Byen er faktisk den minste universitetsbyen i landet om man regner etter befolkning. Zellerfeld er derimot et typisk turiststed for friluftvandring og vintersport. Fra 1972 har byen også hatt et tredje distrikt, Buntenbock.

Det ble anlagt gruvedrift i byen allerede på 1500-tallet, men på 1930-tallet begynte gruvedriften å avta. Mineralforekomstene begynte å bli uttømt og virksomheten var ikke lenger lønnsom, mye på grunn av den store depresjonen. I dag er likevel mange gruver fortsatt intakt, og flere av disse er gjort om til museer.

## Kjente personer fra Clausthal-Zellerfeld

* Georg Philipp Telemann (1681–1767), komponist.
* Robert Koch (1843–1910), lege og bakteriolog.
* Otto Erich Hartleben (1864–1905), poet og dramatiker.
* Dietrich Grönemeyer (1952–), professor i medisin.

## Bilder

Marktkirche Clausthal.JPG|Marktkirche
Clausthal-Zellerfeld St. Salvatoris 01.jpg|St. Salvatoriskirken
Aula academica clausthal.jpg|Aula Academica
Dietzel Haus Zellerfeld.jpg|Dietzel Haus fra 1674
BergapothekeZellerfeld.jpg|Bergapoteket


## Referanser


## Eksterne lenker
*
Aleksander Bachke

**Aleksander Bachke** (født 3. februar 1991) er en norsk fotballspiller som har spilt for Moss FK. Han har aldersbestemte landskamper for G15, G16 og G17. Hans far Carsten Bachke spilte i en årrekke for Moss FK, og ble også seriemester i 1987.

## Referanser
Hell Gate Bridge

**Hell Gate Bridge** (opprinnelig *New York Connecting Railroad Bridge* og *The East River Arch Bridge*) er en 5182 m lang jernbanebro i stål mellom bydelene Queens og The Bronx i New York City, USA. Broen går over en del av East River som kalles Hell Gate (norsk: *Helvetesport*). Broen eies av Amtrak, men benyttes også av andre jernbaneselskaper. 

Jernbanebroen består egentlig av tre broer som sammen med viadukter utgjør totallengden. Selve buebroen har et spenn på 310 m, og seilingshøyde 41 m. Broen åpnet i 1916.

## Eksterne lenker
* Hell Gate Bridge i Structurae